open-index/open-wikipedia-markdown huggingface dataset:
Ցիկլոնը կսկսվի գիշերը

**«Ցիկլոնը» կսկսվի գիշերը»** (), 1966 թվականի խորհրդային գեղարվեստական ֆիլմ, որը նկարահանել է ռեժիսոր Ադա Ներետնիեցեն Ռիգայի կինոստուդիայում Դմիտրի Մորոզովի «Երեսունվեց ժամ հետախույզի կյանքից» վիպակի մոտիվներով։

## Սյուժե
Հայրենական մեծ պատերազմի ավարտին գերմանական հետախուզության կողմից փորձ է արվում Կարպատի շրջանում շրջափակված զորամասերից դիվերսիոն խմբեր կազմակերպել։ Գործողությունների համակարգման համար «Ցիկլոն» գործողության շրջանակներում ռազմաճակատի գծով պետք է տեղափոխվի մեծ փորձ ունեցող կապիտան Շվարցբրուկը։

Խորհրդային հետախույզ Լիբելը փորձում է հավաքագրել Շվարցբրուկին։ Նա շփման չի գնում և զոհվում է փոխհրաձգության ժամանակ։ Ղեկավարության կողմից սպասվող կապիտանի դերում ստիպված են լինում օգտագործել անօրինական ներգաղթյալներից մեկին՝ Միշելին։ Խմբի հրամանատար Կրյուգերը, որն անձամբ ճանաչում էր Շվարցբրուկին, ձերբակալում է նրան և կենտրոնից պահանջում է հաստատել նրա լիազորությունները։

Ռադիոերկխոսությանը հասանելիություն ունեցող Լիբելը փոխում է իրավիճակն իր օգտին։ Դիվերսանտները մեկուսացվում են ճակատային հակահետախուզության կողմից, իսկ Միշելը Լեմկե անվան տակ նոր խաղ է սկսում։

## Դերերում
* Անատոլի Ռոմաշին – *օբեր-լեյտենանտ Լիբել
* Պյոտր Գորին – *Միշել, նույն ինքը՝ Լեմկե
* Վելտա Լինե – *ֆրաու Կրեմեր
* Լեոնիդ Սատանովսկի – *կապիտան Օտտո Էրիխ Շվարցբրուկ
* Արթուր Դիմիտերս – *փոխգնդապետ Մելտցեր
* Օլգերտ Շալկոնիս – *հաուպտշտուրմֆյուրեր Կլետց
* Աուսմա Դրագոնե – *Գելենա
* Յուրի Բոգոլյուբով – *մայոր Մելնիչենկո
* Լեո Պերֆիլով – *օբեր-լեյտենանտ Վիլլի Կրյուգեր
* Յանիս Մելդերիս – *Ռոդենշտոկ

Մյուս դերասանները լուսագրերում նշված են որպես էպիզոդիկ դերերի կատարողներ․
* Լյուբով Մալինովսկայա (լուսագրերում՝ Ա. Մալինովսկայա) – *Գելենայի մայրը
* Ալեքսանդր Սմիրնով – *Կրեբս
* Անատոլի Ազո – *Լանգե
* Ստանիսլավ Կորենև – *Կոլեսնիկով
* Յու․ Ստեպանով – *Սկլյանոյ
* Ն. Օգոնկով – *վարորդ
* Էվալդս Վալտերս (լուսագրերում նշված չէ)

## Նկարահանող խումբ
* Սցենարի հեղինակներ՝ Դմիտրի Մորոզով, Իվան Վորոբյով
* Բեմադրող ռեժիսոր՝ Ադա Ներետնիեցի
* Գլխավոր օպերատոր՝ Վադիմ Մասս
* Կոմպոզիտոր՝ Ռոմուալդ Գրինբլատ
* Նկարիչներ՝ Անդրիս Բաումանիս (դեկորատոր), Նատալիա Շապորինա (կոստյումներ), Կարինա Լապինա (գրիմ)
* Հնչյունային օպերատոր՝ Աննա Պատրիկեևա
* Ռեժիսոր՝ Յու. Ցելմս
* Օպերատոր՝ Հարի Կուկելս
* Մոնտաժող՝ Մարիա Էդելման
* Խմբագիր՝ Ե. Վախրուշևա
* Խորհրդատուներ՝ Հ. Բրաուն, գնդապետ Վ. Իվանով
* Տնօրեններ՝ Զիգֆրիդ Կրավալիս, Ի. Լամիզով

## Ծանոթագրություններ

## Արտաքին հղումներ
* Текст романа «Тридцать шесть часов из жизни разведчика» на сайте militera.lib.ru 

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1966 ֆիլմեր
Կատեգորիա:Խորհրդային արկածային ֆիլմեր
Կատեգորիա:Բնօրինակում անաղբյուր հոդվածներ
XO Team

**XO Team**, ՏիկՏոկերների ստեղծագործական տուն, որը հիմնադրվել է 2020 թվականի վիդեոբլոգերներ Գերման Չեռնիխի և Մարի Սենի կողմից։

## Պատմություն
ՏիկՏոկերների տունը այն վայրն է, որտեղ միասին ապրում և տեսհոլովակներ են նկարահանում հայտնի տիկտոկերները։ ՏիկՏոկերների առաջին տունը։ Աշխարհում առաջին տիկտոկերների խումբը՝ Hype House-ն է։ Հիմնադրվել է 2019 թվականի դեկտեմբերին։ Նրա օրինակով է ստեղծվել **XO Team** տիկտոկերների տունը, որը երկրորդ նմանատիպ նախագիծն է Ռուսաստանում։ Հիմնադրել են յութուբերներ՝ Գարի Գրեյը և Մարի Սենը։

Նախագիծը պաշտոնապես մեկնարկել է 2020 ապրիլի 4-ին, երբ ՏիկՏոկում վերբեռնվել է առաջին տեսանյութը, որտեղ պատմվում է այն մասին, թե ինչ է տեղի ունենալու այս օգտահաշվում։

2020 թվականի ապրիլի 4-ի դրությամբ ՏիկՏոկերների խումբը բաղկացած էր 16-26 տարեկան 13 ՏիկՏոկերներից՝  Գերման Չեռնիխ, Եվա Միլլեր, Մարի Սեն, Նիկոլայ Պակ, Ալիշա Կոնե, Չանա Նիկ, Վլադ Խոշին, Աննա Կալաշնիկ, Մաքս Մերշ, Քրիստի Կրեյմ, Մաքս Նեմցև, Թիմուր Սորոկին և Ֆաթիյա Խակովա։

2020 թվականի նոյեմբերի 14-ին 2020 ՅուԹյուբի «XO REALITY» ալիքով մեկնարկել է **XO Team**-ի նոր ռեալիթի-շոուի ցուցադրությունը։

2021 թվականի ապրիլին հայտարարվեց **OZON** առցանց խանութի հետ համագործակցության մասին, որի շրջանակներում մասնակիցները Մարկետփլեյսում գնումներ էին կատարում հավանումների դիմաց և կահավորում էին իրենց տունը։

2021 թվականի ապրիլի 17-ին **Nickelodeon Россия** հեռուստաալիքով հեռարձակվել է **XO Team**-ի «Տան հերոս» շոուի առաջին սեզոնի վերջին էպիզոդը։

2021 թվականի օգոստոսի 18-ին «XO REALITY» յութուբյան ալիքով սկսեց **«XO Team:Reality 2»** խմբի ռեալիթի շոուի ցուցադրությունը։

2021 թվականի հոկտեմբերի 6-ին **XO Team**-ը առաջ անցավ **Dream Team House**-ից և դարձավ տիկտոկերների ամենահայտնի տունը Ռուսաստանում։

2021 թվականի դեկտեմբերի 8-ին **XO Team**-ը առաջ անցավ **YOLO House**-ին՝ դառնալով տիկտոկերների ամենահայտնի տունն աշխարհում։

2021 թվականի դեկտեմբերի 31-ին թողարկվել է «MÍRAME» խմբի առաջին երգն ու տեսահոլովակը։

2022 թվականի մարտի 22-ին «XO REALITY» յութուբյան ալիքով սկսեց սկսեց **XOXO** խմբի նոր շոուի ցուցադրությունը։

## Անդամներ
### 2020-2022 թվականների անդամներ

### Հին անդամները

## Մրցանակներ և անվանակարգեր

## Ծանոթագրություններ

## Արտաքին հղումներ
* Сайт XO Agency 
* Видеоканал XO Team Reality  на сервисе YouTube
* Видеоканал XO Team Show на сервисе YouTube
* Видеоканал XO TEAM на сервисе YouTube
* Музыкальный лейбл XO MUSIC на сервисе YouTube
* Новостной канал XO NEWS на сервисе YouTube
* Новостной канал XO NEWS на сервисе Telegram
* Страница XO TEAM на сервисе Tik Tok
* XO Team на сервисе Telegram
* XO TEAM на сайте Instagram
* XO MUSIC на сайте Instagram
* XO NEWS на сайте Instagram
* XO AGENCY на сайте Instagram
Հերբերտ Մայքլ Շիրքոր

**Հերբերտ Մայքլ Շիրքոր** ( - անհայտ), հնդկահայ գործարար, Նարայանգանջի (այժմ՝ քաղաք Բանգլադեշում) քաղաքապետարանի նախկին նախագահ, Հնդկական կայսրության շքանշանի ասպետ (1933)։

## Կենսագրություն
Հերբերտ Մայքլ Շիրքորը ծնվել է 1874 թվականին Կալկաթայում՝ Սթիվեն Հարություն Շիրքորի ընտանիքում։ Նա տեղափոխվել է Նարայանգանջ՝ աշխատելու որպես հայերին պատկանող ջութի գործարանի կառավարիչ։ Սովորել է Կալկաթայի Դովեթոն քոլեջում։

Հերբերտ Մայքլ Շիրքորը Նարայանգանջում հիմնել է *G.M. Shircore and Sons* գերատեսչական խանութը, որը վաճառում էր եվրոպական ապրանքներ։ Նա նաև հիմնել է ձիասայլերի բիզնես։ Հետագայում նա ընտրվել է Նարայանգանջի քաղաքապետարանի նախագահ։ 1933 թվականին նա դարձել է Հնդկական կայսրության շքանշանի ասպետ՝ 1933 թվականին ծննդյան տարեդարձը նշելու շրջանակներում։

## Հիշատակի հավերժացում
Նարայանգանջի քաղաքային դպրոցներից և փողոցներից մեկը անվանվել են Հերբերտ Մայքլ Շիրքորի անունով։

## Ծանոթագրություններ

Կատեգորիա:Հնդկահայ գործարարներ
Կատեգորիա:Հնդկահայ քաղաքական գործիչներ
Կատեգորիա:Հայերը Կալկաթայում
Հաբլի հաջորդականություն

__NOTOC__
[right|thumb|350px|[Պարուրաձև գալակտիկաների դեպքում ուռուցիկության չափը և թևերի հաստությունը «ձախից աջ» նվազում են, իսկ փոշու կոնցենտրացիան մեծանում է։]]
**Հաբլի հաջորդականությունը** գալակտիկաների դասակարգումն է, որն առաջարկվել է 1936 թվականին Էդվին Հաբլի կողմից։ Դրանից հետո ավելի մանրամասն դասակարգումներ են առաջարկվել, բայց Հաբլի դասակարգումը դեռևս արդիական է։

* **E0**—**E7** — էլիպսաձև գալակտիկաներ, ունեն աստղերի համեմատաբար հավասար բաշխվածություն, առանց ակնհայտ միջուկի։ Թիվը ցույց է տալիս էքսցենտրիսիտետը. **E0** գալակտիկաները գործնականում գնդաձև են, աճող թվով զարգանում է հարթեցումը։ Թիվը ցույց է տալիս պրոեկցիայի ձևը դիտման հարթության վրա, այլ ոչ թե գալակտիկայի իրական ձևը, որը դժվար է որոշել։
* **S0** — ոսպնյակաձև գալակտիկաները սկավառակաձև են՝ ընդգծված կենտրոնական ուռուցիկությամբ, բայց առանց դիտելի թևերի։
* **Sa**, **Sb**, **Sc**, **Sd** — պարուրաձև գալակտիկաներ, որոնք բաղկացած են ուռուցիկությունից և թևեր պարունակող արտաքին սկավառակից։ Տառը ցույց է տալիս, թե որքան խիտ են թևերը։
* **SBa**, **SBb**, **SBc**, **SBd** — ձողիկով պարուրաձև գալակտիկաներ, որոնցում կենտրոնական ուռուցիկությունը հատում է վառ **բարը** (ձողիկ), որից ձգվում են թևերը։
* **Irr** — անկանոն գալակտիկաներ, որոնք չեն կարող վերաբերվել թվարկված դասերից որևէ մեկին։ **IrrI** տիպի գալակտիկաները պարունակում են պարուրաձև կառուցվածքի մնացորդներ, մինչդեռ **IrrII**-ն ունի բոլորովին անկանոն ձև։

Ինքը՝ Հաբլը, այս հաջորդականությունը էվոլյուցիոն էր համարում։ Նրա կարծիքով, էվոլյուցիան տեղի է ունեցել էլիպսաձև գալակտիկաներից մինչև պարուրաձև գալակտիկաներ (նկարում՝ ձախից աջ)։ Այդ ժամանակից ի վեր էլիպսաձև գալակտիկաները պայմանականորեն կոչվում են վաղ դաս, իսկ պարուրաձև գալակտիկաները՝ ուշ դաս։ Օրինակ, E3-ն ավելի ուշ դաս է, քան E0-ը, բայց ավելի հին է, քան Sa-ը։ Գալակտիկաների առաջացման մասին ժամանակակից պատկերացումներն ասում են հակառակը՝ վաղ Տիեզերքում գերակշռում էին պարուրաձև և անկանոն գալակտիկաները, իսկ հսկա էլիպսաձև գալակտիկաները առաջացել են ավելի ուշ՝ միաձուլելով մեծ թվով պարուրաձև գալակտիկաներ։

## Պատմություն
Հաբլի հաջորդականությունը առաջարկվել է Էդվին Հաբլի կողմից 1926 թվականին և փոփոխվել նրա կողմից 1936 թվականին։ 1936 թվականին ավելացվել է ոսպնյակաձև գալակտիկաների դասը։

## Տես նաև
* Գալակտիկաների մորֆոլոգիական դասակարգում
* Յուրօրինակ գալակտիկաներ

## Ծանոթագրություններ

## Արտաքին հղումներ

* Классификация галактик на *astr.ua.edu*
* *T.H. Jarrett.* Near-Infrared Galaxy Morphology Atlas

Կատեգորիա:1936 հիմնադրումներ ԱՄՆ-ում
Կատեգորիա:Աստղաֆիզիկա
Կատեգորիա:Արտագալակտիկական աստղագիտություն
*
Կատեգորիա:Դասակարգիչներ
Կերեն (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Կերեն**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի սահմաններով է հոսում Ողջի գետը։

Բերձոր շրջկենտրոնից հեռու է 107 կմ, իսկ մայրաքաղաք Ստեփանակերտից` 157 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Կերեն համայնքն իր մեջ ներառում է Կերեն, Գրհամ, Սպիտակաշեն գյուղերը։

Համայնքում գործում էր գյուղապետարան, բուժկետ, միջնակարգ դպրոց։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 3 ակունքից։ Համայնքի տարածքով էր անցնում «Կերեն» ոռոգման ջրատարը։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

## Բնակչություն
Կերեն համայնքի բնակչությունը 2015 թվականի դրությամբ կազմել է 111 մարդ, որոնք կազմել են 46 տուն։ Նույն թվականի դրությամբ Կերեն գյուղում բնակվել է 38 մարդ, որոնք կազմել են 11 տուն։ Գրհամ գյուղում բնակվել է 46 մարդ, որոնք կազմել են 28 տուն։ Սպիտակաշեն գյուղում բնակվել է 27 մարդ, որոնք կազմել են 7 տուն։

## Կրթություն
Կերեն համայնքում գործում էր միջնակարգ դպրոց, որտեղ 2015 թվականի դրությամբ սովորում էր 14 աշակերտ։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։

## Ծանոթագրություններ

Կատեգորիա:Քաշաթաղի շրջանի համայնքներ
Hype House

**The Hype House,** ՏիկՏոկերների ստեղծագործական տուն և համանուն օգտահաշիվ ՏիկՏոկում։

## Պատմություն
ՏիկՏոկերների ստեղծագործական տան գաղափարը (տուն, որտեղ միասին ապրում և ստեղծագործում են հանրահայտ տիկոկերները) ծագել է ԱՄՆ-ում։ Տիկտոկերների առաջին տունն աշխարհում՝ **The Hype House**-ը, հիմնադրվել է 2019 թվականի դեկտեմբերին։ Նախագիծը մասամբ ֆինանսավորել է Դեյզի Քիչը, ով նախագիծը լքել է 2020 թվականին։ 2020 թվականի մարտի 31-ի դրությամբ խումբը կազմված էր 16-23 տարեկան 19 տիկտոկերներից։ Նրանցից ամենահայտնին՝ Չառլի Դ′Ամելիոն, 16 տարեկան էր։

2020 թվականի մայիսին Չառլին և քույրը՝ Դիքսի Դ′Ամելիոն, լքեցին նախագիծը։

## Նկարագրություն, թեմատիկա
**The Hype House** տիկտոկերների տունը գտնվում է Լոս Անջելեսում։ Այն մեծ առանձնատուն է, որտեղ ապրում և ստեղխագորխում է տիկտոկերների հանրաճանաչ խումբը։

Տեսահոլովակների հիմնական թեման երաժշտությունն է։

Ինչպես գրում է «Աֆիշա Daily»-ն, տեսահոլովակները «միօրինակ և պարզունակ են նույնիսկ ՏիկՏոկի չափանիշներով»։

## Ռեալիթի շոու Netflix-ում
Ամերիկյան հոսքային մեդիայի Նեթֆլիքս ընկերությունը 2022 թվականի հունվարի 14-ին **The Hype House-ի** հարթակում ազդարարեց նոր ռեալիթի շուի ցուցադրության մեկնարկի մասին, որը լուսաբանում էր սոցիալական մեդիայում հանրահայտ անհատների հաջողության պատմությունը։

## Ծանոթագրություններ
Զուար (այլ կիրառումներ)

**Զուար** անունը կարող է վերաբերել՝
* Զուար՝ գյուղ Արցախի Հանրապետության Շահումյանի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Զուար՝ համայնք Արցախի Հանրապետության Շահումյանի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Սեն Պոլ

**Սեն Պոլ** (ֆր.՝ *Saint-Paul*. ), համայնք Ֆրանսիայի Ռեյունիոն անդրծովյան դեպարտամենտում։ Ընկած է Ռեյունիոն կղզու ծայր արևմուտքում։ Մեծությամբ երկրորդն է դեպարտամենտում. զբաղեցնում է 241,28 քառակուսի կիլոմետր տարածք, 2017 թվականի տվյալներով բնակչության թվաքանակը եղել է 104 519, բնակչության խտությունը՝ 430 մարդ/կմ²։

Սեն Պոլում են թաղված մի շարք նշանավոր անձինք, որոնց թվում են համբավավոր ծովահեն Օլիվիե Լևասյորը (հայտնի է նաև La Buse և La Bouche մականուններով), բանաստեղծ Լըկոնտ դը Լիլը, նկարիչ Արտյուր Գրիմոն։

Մինչև 1999 թվականը Սեն Պոլի մերձակայքում վեր էր խոյանում OMEGA Chabrier transmitter ընկերության հեռահաղորդիչ կայմը, որն ուներ 428 մետր բարձրություն։

## Բնակչություն

## Կիլիմա
Սոն Պոլին բնորոշ է արևադարձային սավաննաների կլիման (Köppen *Aw*): Տարեկան միջին ջերմաստիճանը՝ 25.3 C, տեղումների տարեկան միջին քանակը՝ 482.3 մմ։

## Ծանոթագրություններ

## Արտաքին հղումներ
*  (in French)
* Video du Marché 

Կատեգորիա:Ֆրանսիայի անդրծովյան համայնքներ
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Ստեփան Ներսեսյան

**Ստեփան Կարապետի Ներսեսյան** (, ), բրազիլահայ դերասան և քաղաքական գործիչ։

## Կենսագրություն
Ստեփան Ներսեսյանը ծնվել է Գոյաս նահանգի Կրիստալինա քաղաքում։ Նրա կարիերան սկսվել է 1960-ական թվականների վերջին՝ «Մարսելո Զոնա Սուլ» ֆիլմում։ Նա նաև խաղացել է բեմում և հեռուստատեսությամբ՝ աշխատելով «Ռեդե Գլոբոյում» 1971-2018 թվականներին։

## Կապը Հայաստանի հետ
Ստեփան Ներսեսյանը դարձել է հայկական լոբբիի ձևավորման նախաձեռնողը։ 2009 թվականի սեպտեմբերի 10-ին նա առաջին անգամ այցելել է պատմական հայրենիք.

Ներսեսյանի գործունեության շնորհիվ դեկտեմբերի 16-ին Կամպինաս քաղաքի քաղաքապետարանը Բրազիլիայում Հայաստանի Հանրապետության դեսպանությանը պաշտոնապես ծանուցեց քաղաքային խորհրդարանի կողմից Հայոց ցեղասպանությունը ճանաչող բանաձևի ընդունման մասին։ Ապրիլի 24-ը ներառվել է հիշարժան տարեթվերի քաղաքային օրացույցում և ամեն տարի նշվում է որպես «1915 թվականի Հայոց ցեղասպանության զոհերի հիշատակի օր»։

Վերջին տարիներին Ստեփան Ներսեսյանը զգալիորեն ամրապնդել է կապերը Արգենտինայի, Ուրուգվայի, ԱՄՆ-ի և Ֆրանսիայի հայկական կազմակերպությունների հետ։ Ներսեսյանի աջակցության շնորհիվ Բրազիլիայի հայ երիտասարդները հնարավորություն ունեն այցելելու Հայաստան և Արցախ։

## Քաղաքական կարիերա
2004 թվականին Ներսեսյանը Ժողովրդական սոցիալիստական կուսակցության կողմից ընտրվել է Ռիո դե Ժանեյրո քաղաքի խորհրդի անդամ, վերընտրվել է 2008 թվականին։ 2010 թվականին Բրազիլիայի համընդհանուր ընտրություններում 84006 ձայնով նա ընտրվել է Ռիո դե Ժանեյրո նահանգը ներկայացնող դաշնային պատգամավոր։

## Ընտրյալ ֆիլմագրություն
* 1970 թվական՝ *Մարսելո Զոնա Սուլ* - Մարսելո
* 1971 թվական՝ *Pra Quem Fica, Tchau* - Լուի
* 1971 թվական՝ *André, a Cara e a Coragem* - Անդրե
* 1972 թվական՝ *Revólveres Não Cospem* - Ֆլորես
* 1973 թվական՝ *Ամանտե Մուիտո Լուկա* - Ժունիոր
* 1973 թվական՝ *Primeiros Momentos* - Տատա
* 1973 թվական՝ *Como É Boa Nossa Empregada* - Բեբետո
* 1973 թվական՝ *Խիկա դա Սիլվա* - Ժոզե
* 1977 թվական՝ *Լյուսիո Ֆլավիո, կամ Պասաժեյրո դա Ագոնիա* - ինքնասպան
* 1999 թվական՝ *Օրֆեու* - Պաչեկո
* 2003 թվական՝ *Աստված բրազիլացի է* - Բաուդելե
* 2014 թվական՝ *Խուլիո Սումիու* - Դելեգադո Բառիգա
* 2014 թվական՝ *Ռիո, ես քեզ սիրում եմ* - Պորտեյրո (հատված «Դոնա Ֆուլանա»-ից)
* 2014 թվական՝ *Աղբարկղ*
* 2015 թվական՝ *Բախը Բրազիլիայում* - Տնօրեն

## Ծանոթագրություններ

Կատեգորիա:Ապրող անձինք
Կատեգորիա:Բրազիլահայ դերասաններ
Կատեգորիա:Բրազիլահայ քաղաքական գործիչներ
Կատեգորիա:Բրազիլացի դերասաններ
Թոմ Կարաբաչյան

**Անտոնիու Կարաբաչյան Արաուժու**, առավել հայտնի որպես **Թոմ Կարաբաչյան** (, ), բրազիլահայ դերասան։

## Կենսագրություն և կարիերա
Թոմ Կարաբաչյանը ծնվել է Բրազիլիայի Ռիո դե Ժանեյրո քաղաքում։ Նա բրազիլացի երգիչ Պաուլինյու Մոսկայի և հայուհի Նանա Կարաբաչյանի որդին է։

Կարաբաչյանի առաջին դերը եղել է *Louco por Elas*-ում, իսկ ավելի ուշ՝ *Confissões de Adolescente*-ում։ 2016 թվականին նա գլխավոր դեր է խաղացել *Fala Comigo* ֆիլմում՝ Կարինե Տելեսի և Դենիս Ֆրագայի հետ։ 2018 թվականին նա նկարահանվել է նաև *Malhação*-ի գլխավոր հերոսներից մեկի՝ Վիդաս Բրազիլեյրասի դերում։

## Ֆիլմագրություն
### Հեռուստատեսային

### Կինո

## Ծանոթագրություններ

## Արտաքին հղումներ
* 

Կատեգորիա:Ապրող անձինք
Կատեգորիա:Բրազիլահայ դերասաններ
Անդրոիդ 13

**Անդրոիդ 13**, (կոդային անվանումը՝ *Android Tiramisu*), Անդրոիդ օպերացիոն համակարգի տասներեքերորդ և հիմնական տարբերակն է, մշակված Open Handset Alliance կողմից Google-ի նախաձեռնությամբ։ Առաջին տարբերակը թողարկվել է 2022 թվականի փետրվարի 10-ին։ Ընկերությունը Android 13-ի ծրագրավորողների համար նախատեսված տարբերակը թողարկել է փետրվարից մինչև մարտն ընկած հատվածում, իսկ բետա տարբերակը արդեն ապրիլին։ Պլատֆորմը պատրաստվում էր 2022 թվականի մայիսի ցուցադրմանը։ 2022 թվականի օգոստոսի 15-ին թողարկվեց օպերացիոն համակարգի ստաբիլ տարբերակը։

## Պատմություն
Նոր տարբերակի մասին առաջին անգամ հայտարարվեց Անդրոիդի բլոգում 2022 թվականի փետրվարի 10-ին, և նույն ժամանակ թողարկվեց առաջին բետա տարբերակը ծրագրավորողների համար Google Pixel սմարթֆոների շարքի համար։ Pixel 3 և Pixel 3a սմարթֆոների աջակցումից ընկերությունը հրաժարվեց նրանց տեխնիկական բնութագրերի պատճառով։

Անդրոիդ 13-ը թողարկվեց Անդրոիդ 12-ի ստաբիլ տարբերակից մեկնարկից գրեթե 4 ամիս անց։ Ծրագրավորողների համար նախատեսված հաջորդ տարբերակը թողարկվեց մարտին, որին հաջորդեցին ևս 4 տարբերակներ։ Պլատֆորմը ստաբիլության հասավ հունիսին թողարկած բետա-տարբերակում։

2022 թվականի օգոստոսի 15-ին կայացավ ստաբիլ տարբերակի թողարկումը x86-64 և ARM-64 ճարտարապետությամբ պրոցեսորների համար։

## Ծանոթագրություններ

Կատեգորիա:Օպերացիոն համակարգեր
Կատեգորիա:Օպերացիոն համակարգեր բջջային հեռախոսների համար
Եղեգների անտառ

**«Եղեգների անտառ»** (), 1971 թվականի խորհրդային գեղարվեստական ֆիլմ, որը նկարահանել է ռեժիսոր Էրիկ Լացիսը Էգոնս Լիվսի սցենարով Ռիգայի կինոստուդիա։

## Սյուժե
«Ալբատրոս» կոլտնտեսական փոքր ձկնորսական նավը ձմեռային վատ եղանակի պայմաններում մի քանի տեղից վնասվել է և ջրասույզ եղել ափի մոտ։ Թիմի չորս հոգուց փրկվել է միայն ձկնորս Ստեպսը, որը համարձակվել է ցատկել սառցե ջրի մեջ։ Առաջացած թյուրիմացության արդյունքում ընկերները նրան կասկածում են փոքրոգության մեջ։ Իրավիճակը խորանում է նրանով, որ նա ինքն էլ իրեն մեղավոր է համարում։ Կնոջ հեռանալուց հետո Ստեպսը մեկնում է Ռիգա՝ ապրելով պատահական վաստակած գումարով։ Որոշ ժամանակ անց ջրասուզակները կրկին ուսումնասիրում են վթարի վայրը և գտնում մահացած ձկնորսների մարմինները, ինչը թույլ է տալիս Ստեպսի վրայից հանել բոլոր մեղադրանքները։

## Դերերում
* Ուլդիս Պուցիտիս – *Ստեպս
* Օլգա Դրեգե – *Էրիկա
* Ուլդիս Դումպիս – *Ալբինս
* Աուսմա Կանտանե – *Յանինա
* Մայրիտա Կրումինա – *Ուրսուլա
* Ուլդիս Լիելդիջս – *Լաուվա
* Լիգա Լիեպինյա – *Ֆաննի
* Կարլիս Սեբրիս – *Նորդ
* Էդուարդ Պավուլս – *Պուսստաբս
* Էդգարս Լիեպինշ – *Կվելդե
* Անտրա Լիեդսկալնինյա – *Աննա
* Օսվալդ Բերզինշ – *Առնոլդ
* Առնոլդ Կալնինշ – *Անցիս
* Էգոնս Մայսակս – *Գունդարս
* Հելենա Ռոմանովա – ''Պուսստաբսի կինը

## Նկարահանող խումբ
* Սցենարի հեղինակ՝ Էգոնս Լիվս
* Բեմադրող ռեժիսոր՝ Էրիկ Լացիս
* Բեմադրող օպերատոր՝ Գիդո Սկուլտե
* Կոմպոզիտոր՝ Ադոլֆ Սկուլտե
* Բեմադրող նկարիչ՝ Ուլդիս Պաուզերս

## Ծանոթագրություններ

## Արտաքին հղումներ
* Ֆիլմի մասին Ռիգայի կինոստուդիայի կայքում

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1971 ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Շողեր ապակու մեջ

**«Շողեր ապակու մեջ»** (), խորհրդային գեղարվեստական ֆիլմ, որը նկարահանել է  ռեժիսոր Իմանտ Կրենբերգսը Ռիգայի կինոստուդիայում 1969 թվականին։

## Սյուժե
Գլխավոր հերոսուհին՝ Ասյա Ռիտուման, աշխատում է ապակու գործարանում՝ աշխատանքային ճաշարանում։ Ընկերների աջակցությամբ նա որոշում է կտրուկ փոխել իր կյանքը և տեղափոխվում է գեղարվեստական ապակու արտադրամաս որպես աշակերտուհի։

Ուլդիս Ռիտումսը՝ Ասյայի ամուսինը, որը վարպետ է, արտադրամասի ղեկավարի թեկնածու, աստիճանաբար հեռանում է հին ընկերներից, մտածում է միայն ապագա կարիերայի մասին։ Նա դեմ է կնոջ որոշմանը։ Փոխադարձ վիրավորանքներն ավարտվում են ամուսնալուծությամբ։

Ասյան սիրահարվում է իր գործընկեր Վալտերին, որը նախկինում եղել է տաղանդավոր նկարիչ է և վաղուց չի նկարել կտավի վրա, սակայն երազում է ամեն ինչ նորից սկսել։ Նրա նախկին կուրսընկերուհի Իրիսը հիշում է այն օրերը, երբ Վալտերին համարում էին ամենահեռանկարային ուսանողը։ Նա կրկին վերցնում է վրձինը, բայց շուտով հասկանում է, որ տաղանդը մարել է։

## Դերերում
* Լիլիտա Օզոլինիա – *Ասյա Ռիտումա
* [[Վիյա Արտմանե]] – *Իրիս
* Ուլդիս Դումպիս – *Ուլդիս Ռիտումս
* Գունար Ցիլինսկի – *Վալտերս Ապս
* Էգոնս Բեսերիս – *Ժանիս
* Անտրա Լիեդսկալնինյա – *Վերա
* Վայրոնիս Յականս – *պրոֆեսոր Շտրալ
* Կարպ Կլետնիեկս – *քեռի Ռիտումս
* Յանիս Կուբիլիս – *գործարանի տնօրեն
* Հելենա Ռոմանովա – *բանվորուհի

## Նկարահանող խումբ
* Սցենարի հեղինակ՝ Լիա Բրիդակա
* Բեմադրող ռեժիսոր՝ Իմանտս Կրենբերգս
* Բեմադրող օպերատոր՝ Մարիս Ռուձիտիս
* Կոմպոզիտոր՝ Ռոմուալդս Կալսոնս
* Բեմադրող նկարիչ՝ Ուլդիս Պաուզերս
* Հնչյունային օպերատոր՝ Իգոր Յակովլև
* Ռեժիսոր՝ Բոլեսլավ Ռուժ
* Օպերատոր՝ Մոդրիս Ռեսնայս
* Մոնտաժող՝ Էրիկա Մեշկովսկա
* Խմբագիր՝ Օլգա Լիսովսկայա
* Տնօրեն՝ Գ. Բլումենտալ
* Գեղարվեստական ղեկավար՝ Սամսոն Սամսոնով

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1969 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային դրամա ֆիլմեր
Կատեգորիա:Բնօրինակում անաղբյուր հոդվածներ
Անահիտ Յուլանդա Վարան

**Անահիտ Յուլանդա Վարան** (առավել հայտնի է եղել **Անահիտ քույրիկ** անվամբ), (), ազգությամբ հայ թուրքաբնակ փողոցային երաժիշտ, ակորդեոնահար, նվաագել է հին ստամբուլյան տանգոներ, արհեստավորների երգեր, հայկական նվագներ։ Նկարահանվել է մի շարք ֆիլմերում։

## Կենսագրություն
Անահիտ Յուլանդա Վարանը ծնվել է 1917 թվականին, հարուստ հայ ընտանիքում՝ Բեյօղլու շրջանի Թարլաբաշը թաղամասում։ Նրա ավագ եղբայրը ճանաչված է եղել ժողովրդային խավերի շրջանում և ստացել է ստացել է «Ոսկե Աբեղա» մականունը։

Անահիտ Յուլանդա Վարանը նախնական կրթությունը ստացել է Թաքսիմի Անարատ Հղիության քույրերի հայ կաթոլիկ դպրոցում, որից հետո՝ Էսայեան հայկական վարժարանը։ Երաժշտության հանդեպ սերը փոխանցվել է մորից, որը նվագել է դաշնամուր։ Անահիտը փոքրուց սիրել է նվագել ակորդեոն։

Անահիտ Քույրիկը նկարահանվել է ֆիլմերում և արևմտյան շատ հեռուստաընկերությունների հաղորդումերում։

Անահիտն ամուսնացել է չորս անգամ։ Առաջին ամուսինը՝ ազգությամբ հայ Նորա Դըրըզյանը, իր ակորդեոնի ուսուցիչներից մեկն է եղել։ ԱՆահիտը նրանից երկու որդի է ունեցել, վերջին անգամ նա կրկին ամուսնացել է իր առաջին ամուսնու հետ։

1980-ական թվականների վերջին Թարլաբաշիում գտնվող նրանց տունը բռնագրավվել է և քանդվել, ինչից հետո Անահիտը մինչև կյանքի վերջ բնակվել է վարձով։

Անահիտ Յուլանդա Վարանը տառապել է ստամոքսի քաղցկեղով, մահացել է 2003 թվականի օգոստոսի 29-ին, սրտի սրտի անբավարարությունից։ Երաժշտին հուղարկավորել են Շիշլիի հայկական գերեզմանատանը, Սուրբ Երիտասարդություն Հայ Կաթողիկե եկեղեցում տեղի ունեցած կրոնական հոգեհանգստի արարողությունից հետո։

## Ծանոթագրություններ

## Արտաքին հղումներ
*Madam Anahit

Կատեգորիա:Հայկական ծագմամբ թուրքեր
Կատեգորիա:Հայերը Ստամբուլում
Կատեգորիա:Ստամբուլում ծնված երաժիշտներ
Կատեգորիա:Թուրք կինոդերասանուհիներ
Լիա Քեբեդե

**Լիա Քեբեդի** (, ), եթովպիացի սուպերմոդել, դերասանուհի, դիզայներ։

2005 թվականից հանդիսանում է Առողջապահության համաշխարհային կազմակերպության Մոր և մանկան  առողջության հարցերով դեսպան։

## Կենսագրություն
Լիա Քեբեդեն ծնվել է Եթովպիայի Ադիս Աբեբա քաղաքում, 1978 թվականի մարտի 1-ին։ Նա ազգությամբ ամհարա է և հանդիսանում է  ընտանիքի միակ դուստրն է, ունի չորս եղբայր։

Դպրոցական տարիներից Լիան երազել է մոդելային բիզնեսի մասին։ 15 տարեկանում նրա լուսանկարն առաջին անգամ հայտնվել է ամսագրի շապիկին։ Ուսումն ավարտելուց հետո նա տեղափոխվել է Ֆրանսիա, այնուհետև՝ ԱՄՆ։

1995 թվականից սկսել է նկարահանվել գովազդներում, իսկ մեկ տարի անց՝ նորաձևության ցուցադրություններում։ 2005 թվականի գարնանը և ամռանը նրա լուսանկարը տպագրվել է «Վոգ» կանանց նորաձևության մասին ամերիկյան հրատարակության շապիկին։ Ֆորբս ամերիկյան ֆինանսատնտեսական ամսագիրի տվյալներով 2007 թվականին նրա անունը դասվել է ամենաբարձր վարձատրվող մոդելների ցանկի 11-րդ հորիզոնականում։

Նկարահանվել է «Զենքի բարոն», Կեղծ գայթակղություն, «Անապատի ծաղիկը», «Սև ոսկի», «Ջունգլիների կանչը։ Փնտրում եմ Մարսուպիլամին», «Կապիտալ», «Լավագույն առաջարկ» և այլ հայտնի ֆիլմերում։

Լիան հիմնել է «Լիա Քեբեդե» հիմնադրամը, որի առաքելությունն է նվազեցնել մայրական, նորածինների և երեխաների մահացությունը Եթովպիայում և ամբողջ աշխարհում։ Առողջապահական կենտրոնում, որի հետ աշխատել է իր հիմնադրամը, հիվանդանոցային ծննդաբերությունները 12 ամսվա ընթացքում աճել են ավելի քան 50%-ով։

## Անձնական կյանք
2000-2013 թվականներին Լիան ամուսնացած է եղել Քեսի Քեբեդեի հետ։ Զույգը բաժանվել է 2013 թվականին, իսկ 2015 թվականին ամուսնալուծվել։ Նրանք ունեն երկու երեխա։

## Ծանոթագրություններ

## Արտաքին հղումներ
*Liya Kebede

Կատեգորիա:Եթովպիացի դերասանուհիներ
Կատեգորիա:Մոդելներ այբբենական կարգով
Կատեգորիա:Վերպետական մարմինների դեսպաններ
Nothing Phone 1

**Nothing Phone 1**, Android օպերացիոն համակարգով աշխատող սմարթֆոն, մշակված Nothing Technology ընկերության կողմից։ Սմարթֆոնի ցուցադրվեց 2022 թվականի մարտի 23-ին։ Իսկ սմարթֆոնը վաճառքի հանվեց 2022 թվականի հուլիսի 21-ին։

## Պատմություն
Nothing ընկերությունը հիմնադրվել է 2020 թվականին, OnePlus-ի համահիմնադիր Կառլ Պեյի կողմից։ Նոր ընկերության նպատակը՝ մարդկանց և տեխնոլոգիաների միջև խոչնդոտների հեռացումն է, նոր ապագա ստեղծելու միտումով։

Դրանից հետո Nothing ընկերությունը թողարկեց իր առաջին ապրանքնիշը «Nothing Ear (1)» անլար ականջակալները։ Դրանից հետո ընկերություն հայտնեց, որ սկսում է գործընկերությունը Qualcomm-ի հետ, ինչն էլ թույլ էր տալիս օգտագործել Qualcomm-ի չիպերը իր ապագա սարքերում։

## Տեխնիկական բնութագիր
thumb|413x413px|Սմարթֆոնի ետնամասը|left
Nothing Phone 1 ունի թափանցիկ դիզայն, ինչպես Nothing Ear (1) ականջակալները։ Սմարթֆոնը բաղկացած է 400 բաղադրիչներից։ Այն ունի հարթ կողեր՝ ինչպես iPhone 12-ը։ Սմարթֆոնը ունի փոշուց և ջրից IP53 պաշտպանության մակարդակ։

Nothing Phone 1-ի հիմնական տարբերությունը մնացած սմարթֆոններից կայանում է՝ թափանցիկ հետմասում, որը հագեցած է LED լուսավորությամբ։ Այն կազմված է 900 փոքրիկ լուսային դիոդներից, որոնք օգտագործում են Glyph ինտերֆեյս, որպեսզի հետնամասի լուսային դիոդները լուսավորվեն համաժամանակյա սմարթֆոնի ձային հետ։ Լուսային դիոդները լուսավորվում են նաև ցույց տալով սմարթֆոնի մարտկոցի կարգավիճակը։

Սմարթֆոնի շրջանակը բաղկացած է այլումինային խառնուրդից՝ որոշակի պլաստիկ բաղադրիչների հավելումով։

## Ծանոթագրություններ

Կատեգորիա:Սմարթֆոններ
Կատեգորիա:Բջջային հեռախոսներ այբբենական կարգով
Կատեգորիա:2022 իրադարձություններ
Փչի՛ր, քամի

**«Փչի՛ր, քամի»** (), խորհրդային գեղարվեստական ֆիլմ, որը նկարահանել է ռեժիսոր Գունար Պիեսիսը Ռայնիսի համանուն չափածո պիեսի հիման վրա Ռիգայի կինոստուդիայում։

## Սյուժե
Ֆիլմի հիմքում Ռայնիսի կողմից մշակված ժողովրդական սյուժե է, որում ներկայացվում է դասական սիրային եռանկյունի՝ նախանձելի փեսացու նավակավար Ուլդիսը, նրա հարսնացուն՝ հարուստ գյուղացիների դուստր Զանեն և աղքատ բատրակուհի Բայբան, որը դաստիարակվել են որդեգիր ընտանիքում։

Ուլդիսը նշանադրվում է տիրոջ դստեր հետ, բայց անսպասելիորեն սիրահարվում է խուտորում ապրող բատրակուհուն։ Աղջիկը չի համարձակվում փոխադարձաբար պատասխանել սիրահարված երիտասարդին՝ իմանալով, թե ինչպես են դստեր հարսանիքին սպասում իր խորթ ծնողների տանը։ Ստեղծված իրավիճակից ելք չգտնելով և չկարողանալով ընտրություն կատարել  սիրո և պարտքի զգացողության միջև՝ նա որոշում է ինքնասպան լինել։

## Դերերում
* Էսմերալդա Էրմալե – *Բայբա
* Գիրտ Յակովլև – *Ուլդիս
* Պետերիս Գաուդինշ – *Գատին (հնչյունավորել Է Վալենտին Գրաչովը)
* Էլիտա Կրաստինյա – *Անդա
* Անտրա Լիեդսկալնինյա – *Ցիեպա
* Աստրիդա Կայրիշա – *Զանե
* Էլզա Ռաձինա – *մայր
* Լիդիա Ֆրեյմանե – *Օրտա
* Ուլդիս Դումպիս – *Դիձիս
* Հելգա Դանցբերգա – *էպիզոդ
* Յուրիս Լեյասկալնս – *էպիզոդ
* Էդգար Լիեպինշ – *էպիզոդ
* Կարլիս Զուշմանիս – *էպիզոդ
* Պետերիս Լիեպինշ – *էպիզոդ
* Ֆիլմում նկարահանվել են ժողովրդական պարի համույթներ Ալսունգայից և Մադոնայից։

## Նկարահանող խումբ
* Սցենարի հեղինակներ՝ Իմանտ Զիեդոնիս, Գունար Պիեսիս
* Ռեժիսոր՝ Գունար Պիեսիս
* Օպերատոր՝ Մարտինշ Կլեյնս
* Նկարիչ՝ Դայլիս Ռոժլապա
* Կոմպոզիտոր՝ Իմանտս Կալնինշ

## Մրցանակներ
* 1974 - Բաքվի համամիութենական 7-րդ կինոփառատոնում ֆիլմն ստացել է մրցանակներ․
** Դասականների լավագույն էկրանավորման մրցանակ («Քաոս» ֆիլմի հետ),
** Երաժշտության մրցանակ (կոմպոզիտոր Իմանց Կալնինշ),
** Երկրորդ մրցանակ կնոջ դերակատարման համար (Էլզա Ռաձին և Էսմերալդա Էրմալե)։

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1973 ֆիլմեր
Կատեգորիա:Խորհրդային դրամա ֆիլմեր
Կատեգորիա:Գրական ստեղծագործությունների էկրանավորումներ
Էսթի Մամո

**Էսթի Մամո**  (,), եթովպական ծագմամբ իսրայելցի մոդել և դերասանուհի։

## Կենսագրություն
Էսթի Մամոն ծնվել է 1983 թվականին Եթովպիայի հյուսիս-արևմուտքում գտնվող Չիլգե քաղաքի Բետա Իսրայել համայնքում։ Երբ նա 9 տարեկան էր, նրա ընտանիքը Եթովպիայից ներգաղթել է Իսրայել։ Իսրայելում նրանք ապրել են աղքատության մեջ, ինչի պատճառով էլ նրա եղբայրը 2004 թվականին ինքնասպան է եղել։

Դեռահաս տարիքում Մամոն հիմնել է պարային խումբ, որը կոչվում էր «Mango»։ Խումբը ելույթ է ունեցել Իսրայելում և ներկայացրել է այդ երկիրը Լոնդոնի Նոթինգ Հիլ պարահանդեսում։

Դպրոցը թողնելուց հետո Մամոն իրեն նվիրել է նորաձևությանը։ 2004 թվականից նա մասնակցել է Եվրոպայում մի շարք միջազգային ապրանքանիշերի գովազդային արշավներին։ 2005 թվականին «Blazer» տղամարդկանց ամսագրի դեկտեմբերյան համարում հրապարակված առցանց հարցման արդյունքում ամենասեքսուալ կանանց վարկանիշում Էսթի Մամոն զբաղեցրել է 97-րդ տեղը։ Նա Իսրայելում նկարահանվել է մի քանի հեռուստաբեմադրություններում։

Էսթի Մամոն զբաղվում է բարեգործությամբ, մասնակցում է Եթովպիայի հրեական սփյուռքի համայնքներում, ինչպես նաև Իսրայելում եթովպացի հրեաների բարեգործական աշխատանքներին։

## Ծանոթագրություններ

## Արտաքին հղումներ
*Not Just a Pretty Face

Կատեգորիա:Եթովպիացի դերասանուհիներ
Կատեգորիա:Իսրայելացի մոդելներ
Կատեգորիա:Իսրայելցի դերասանուհիներ
Բիշոպի օղակ

[մինի|Բիշոպի օղակն արևի շուրջը Իսլանդիայում գտնվող [Էյաֆյաթլայոքուլ|Էյաֆյալայոկուլ հրաբխի հրաբխային մոխրի պատճառով: Լուսանկարված է Լեյդենից (Նիդեռլանդներ), 2010 թվականի մայիսի 18-ին]]
**Եպիսկոպոսի օղակ** կամ **Բիշոպի օղակ** (Bishop's Ring), ցրված դարչնագույն կամ կապտավուն լուսապսակ, որը դիտվում է արևի շուրջ։ Այն սովորաբար նկատվում է մեծ հրաբխային ժայթքումներից հետո։ Բիշոպի օղակի դիտման առաջին գրանցումը կատարել է Հոնոլուլուի վերապատվելի Եպիսկոպոս Սերենո Էդվարդսը, 1883 թվականի օգոստոսի 27-ին Կրակատոա հրաբխի ժայթքումից հետո։

## Պատմություն
Կրակատոա հրաբխի հսկա պայթյունը մթնոլորտ է նետել հսկայական քանակությամբ փոշի և ցնդող գազեր։ Սուլֆատային աերոզոլները մնալով ստրատոսֆերայում՝ մի քանի տարի առաջացրել են գունավոր արևածագներ և մայրամուտներ։ Այս օղակի առաջին դիտարկումը հրապարակվել է 1883 թվականին՝ նկարագրվելով որպես «թույլ լուսապսակ» արևի շուրջ։ Եպիսկոպոս Սերենո Էդվարդսը դիտել է այդ երևույթը 1883 թվականի սեպտեմբերի 5-ին. երևույթը հետագայում անվանակոչվեցլ է նրա անունով և դարձել շվեյցարացի օդերևութաբան Ալբերտ Ռիգենբախի 1886 թվականի պրոֆեսորական ատենախոսության (*[[Դիպլոմային աշխատանք|Habilitationsschrift]]*) թեման։

## Նկարագրություն և պատճառ
Դիտարկումների մեծ մասի համաձայն օղակի ներքին եզրը սպիտակավուն կամ կապտավուն սպիտակ է, իսկ արտաքինը՝ կարմրավուն, դարչնագույն կամ մանուշակագույն։ Օղակով պարփակված տարածքը զգալիորեն ավելի լուսավոր է, քան նրա շրջակայքը։ Դրսի կարմիրի հետ գույների հաջորդականությունից կարելի է եզրակացնել, որ այս երևույթը առաջանում է դիֆրակցիայի հետևանքով, քանի որ հալոները միշտ ունեն իրենց կարմիր մասը ներսից։ Օղակի շառավիղը միջինում մոտ 28° է, բայց այն կարող է տատանվել 10°-ից 30°-ի սահմաններում՝ կախված փոշու չափից։ Առավելագույնը 30°-ը բավականին մեծ շառավիղ է, որը կարող է առաջանալ միայն փոշու շատ փոքր մասնիկներով (0,002 մմ), որոնք բոլորը պետք է լինեն մոտավորապես նույն չափի։

Պարզվել է, որ հրաբխային ժայթքումներից ստացված ծծմբային միացությունների աերոզոլները հանդիսանում են Բիշոպի օղակի էֆեկտի աղբյուրը։ Պինատուբո լեռան ժայթքումից հետո Ճապոնիայում երկար ժամանակ նկատվել է Բիշոպի օղակ։

## Տես նաև
* Ֆոտոմետեոր

## Ծանոթագրություններ

## Արտաքին հղումներ
* Բիշոպի օղակի լուսանկար մեկնաբանություններով 
* Օդերեւութաբանության բառարանում Բիշոպի օղակը

Կատեգորիա:Արեգակ
Կատեգորիա:Հրաբուխներ
Կատեգորիա:Մթնոլորտային օպտիկական երևույթներ
Կատեգորիա:Օդերևութաբանություն
Կատեգորիա:Օպտիկական երևույթներ
Աննա Միրկին

**Աննա Միրկին** (, , ), իսրայելցի թաեքվոնդոիստ և մոդել։

## Կենսագրություն
Առաջին դասարանից զբաղվել է պարահանդեսային պարով։ Իսրայել ներգաղթելուց հետո (14 տարեկանում) եբրայերեն լեզվի դպրոցում  որոշել է զբաղվել թեքվոնդոյով։ Մեկամսյա մարզումներից հետո Միրկին փոքրիկ մրցույթում գրավել է առաջին տեղը։ 53 կգ քաշային կարգում եղել է Իսրայելի բազմակի չեմպիոն։

Մասնակցել է գրանցված 44 մենամարտի, որոնցից 22-ում հաղթող է ճանաչվել։

Աննա Միրկինը մահացել է 2016 թվականի հունիսի 4-ին սրտի կաթվածից։

## Նվաճումներ
*2007, Ավստրիա, A կարգի առաջնություն, ոսկի
*2008, Շվեդիա, Տրելեբորգ, A կարգի առաջնություն, ոսկի
*2008, Հռոմ, Եվրոպայի առաջնության բրոնզ
*2008, Ֆրանսիայի թեքվոնդոյի առաջնության արծաթե մեդալ
*2008, Մոսկվա, Եվրոպայի գավաթ, բրոնզ
*2009, US Open, հինգերորդ տեղ
*2009, Իսրայելի չեմպիոն
*2010, Իսրայելի չեմպիոն

## Ծանոթագրություններ

## Արտաքին հղումներ
*Израильская спортсменка Аня Миркина: 1987-2016. Фотогалерея

Կատեգորիա:Իսրայելացի մոդելներ
Կատեգորիա:Սրտի կաթվածից մահացածներ
Սուրբ Վարդանի այգի

**Սուրբ Վարդանի այգի** (), 1,12 հա տարածքով հանրային զբոսայգի է Նյու Յորքի Մանհեթենի Մյուրեյ Հիլ թաղամասում։ Գտնվում է Առաջին և Երկրորդ պողոտաների` 35-րդ և 36-րդ փողոցներով սահմանափակվող տարածքում։ Այգին կոչվում է մոտակայքում գտնվող Սուրբ Վարդան հայկական եկեղեցու անունով։ Սուրբ Վարդան այգին ներառում է բասկետբոլի և հանդբոլի խաղահրապարակներ, խոտածածկ մարզահրապարակ, խաղահրապարակ և զբոսայգի։

## Պատմություն
Այգու հողատարածքը քաղաքը՝ որպես փոխհատուցում, ձեռք է բերել 1903 թվականին։ Այգին կառուցվել է 1904-1905 թվականներին և ի սկզբանե կոչվել է Սուրբ Գաբրիելի այգի՝ նախկին Սուրբ Գաբրիել եկեղեցու անունով, որը գտնվել է Արևելյան 37-րդ փողոցի 310 հասցեում։

1938 թվականին այգու մի մասը քանդվել է՝ դեպի Քուինս-Միդթաուն թունել տանող ճանապարհ բացելու համար, որն ավարտվել է 1940 թվականին։ 42-րդ փողոցի հարևանությամբ նոր այգի է ավելացվել՝ փոխհատուցելու այս հողերի գրավումը, ինչի արդյունքում կառուցվել է Ռոբերտ Մոզես խաղահրապարակը։ Քուինս-Միդթաուն թունելի Մանհեթեն պորտալի կառուցումը նաև հանգեցրել է Սուրբ Գաբրիել եկեղեցու վերացմանը։

1978 թվականին Սուրբ Գաբրիելի այգին վերանվանվել է Սուրբ Վարդանի այգի։

East Side Coastal Resiliency ծրագրի շինարարության ընթացքում գոյություն ունեցող այգիները բարելավելու նպատակով այգու ասֆալտապատ խաղահրապարակը 2021 թվականին փոխարինվել է սինթետիկ խոտածածկով։

2022 թվականին ստեղծվել է «Սուրբ Վարդան զբոսայգու պահպանություն» շահույթ չհետապնդող կազմակերպությունը՝ այգին բարեկարգելու նպատակով։

## Ծանոթագրություններ

## Արտաքին հղումներ
* St. Vartan Park – NYC Department of Parks and Recreation 
* St. Vartan Park Conservancy 

Կատեգորիա:Նյու Յորք
Դեն Ֆրիդկին

**Թոմաս Դեն Ֆրիդկին** (, ), ամերիկացի ձեռնարկատեր, միլիարդատեր և կինոռեժիսոր։ Նա The Friedkin Group-ի և նրա դուստր ձեռնարկության՝ Gulf States Toyota-ի սեփականատերն ու տնօրեն է։ Վերջինս հիմնադրվել է հայրը՝ Թոմաս Հ․ Ֆրիդկինը։ Դեն Ֆրիդկինը համարվում է իտալական Ռոմա ֆուտբոլային ակումբի սեփականատերը և նախագահը։ 2021 թ․ օգոստոսի դրությամբ նրա կարողությունը գնահատվում է 4,4 միլիարդ դոլլար։

## Կենսագրություն
Դեն Ֆրիդկինը ծնվել է ԱՄՆ-ի Կալիֆոռնիա նահանգի Սան Դիեգո քաղաքում։ Նա ունի բակալավրի աստիճան Ջորջթաունի համալսարանից և մագիստրոսի աստիճան Ռայսի համալսարանից։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ձեռնարկատերեր
Կատեգորիա:Ամերիկացի միլիարդատերեր
Շլոմիթ Մալկա

**Շլոմիթ Մալկա**  (, ), իսրայելցի մոդել, որը Նկարահանվել է Ռալֆ Լորեն կորպորացիա, Maybelline, L’Oréal, Schwarzkopf, Bebe-ի և Müller Yogurt ապրանքանիշերի գովազդներում։ 2013 թվականին նա դասվել է Իսրայելի ամենաբարձր վարձատրվող մոդելների տասնյակում։ 2015 թվականին նա դարձել է ներքնազգեստ արտադրող իտալական Intimissimi ապրանքանիշի դեմքը։

## Կենսագրություն
Շլոմիթ Մալկան ծնվել է 1993 թվականի դեկտեմբերի 23-ին Թել Ավիվում։ Մայրը՝ Աննա Մագին, PR մենեջեր է, ծնունդով Նիկոլաևից է, Իսրայել է տեղափոխվել 1990 թվականին։ Հայրը մարոկկացի ծագում ունեցող իրավաբան է։ Ծնողներն ամուսնալուծվել են, երբ Շլոմիթ Մալկան եղել է երեք տարեկան։

Պարտադիր զինվորական ծառայության ընթացքում նրա ֆեյսբուքյան լուսանկարները նկատել է մոդելային գործակալությունը, որն Իսրայելի պաշտպանության բանակից թույլտվություն է ստացել ծառայությունը և մոդելի աշխատանքը համատեղելու համար։ 2014 թվականի մարտին նա  եֆրեյտորի կոչումով անցել է պահեստազոր։ Նույն թվականին նա տեղափոխվել է Նյու Յորք։ 2015 թվականին նա դարձել է ներքնազգեստ արտադրող իտալական Intimissimi ապրանքանիշի դեմքը։

Ամուսնացել է իսրայելցի դերասան Յեհուդա Լևիի հետ։

## Ծանոթագրություններ

## Արտաքին հղումներ
*Shiloh Malka on Fashion Model Directory
*Shlomit Malka at Models.com
*Shlomit Malka at Uno Models
*Shiloh Malka at Women Direct, Milan

Կատեգորիա:Իսրայելի հրեաներ
Կատեգորիա:Իսրայելացի մոդելներ
Սևիչե

**Սևիչե** (**սեբրիչե**,  կամ ), ձկով կամ ծովամթերքով ուտեստ, որի հայրենիքը Պերուն է։ Ճաշատեսակը լայն տարածում է գտել Լատինական Ամերիկայի շատ երկրների խոհանոցներում, թեև բաղադրատոմսերը կարող են զգալիորեն տարբերվել։ Օրինակ՝ Կոլումբիայում օգտագործում են տոմատի մածուկ կամ կետչուպ։

Սևիչեի օրիգինալ բաղադրատոմսը ներառում է տարբեր տեսակների նուրբ տապակած հում ձուկ, որը մարինացվում է 15 րոպե լայմի հյութի մեջ։ Դրանից հետո ձկան մեջ ավելացնում են օղակներով կտրատած կարմիր սոխը և երբեմն ռոկկոտո (Պերուից կծու պղպեղ)։ Լայմի հյութում պարունակվող կիտրոնաթթվի շնորհիվ ձկան մեջ պարունակվող սպիտակուցները դենատուրացվում են։

Բաղադրատոմսը կարող է տարբեր լինել՝ կախված երկրից կամ տարածաշրջանից։ Այսպիսով, երբեմն ձկանը ավելացնում են զանազան ծովամթերքներ, այս դեպքում ճաշատեսակը կոչվում է «սևիչե ասորտի» (): Եթե ձուկն ու խեցեմորթն օգտագործվում են հում վիճակում, ապա մնացած ծովամթերքը (ութոտնուկ, կաղամար և այլն) նախօրոք եփվում են։ Ամենատարածված տարբերակներից մի քանիսն են՝ ceviche de conchas negras՝ սևիչե սև կատարիներով, ceviche de ostras՝ սևիչե ոստրեներով և ceviche con camarones՝ սևիչե ծովախեցգետնով։ Այլ բաղադրիչներն են նեխուրի ցողունները, գինձը, կարմիր պղպեղը։

Պերուում սևիչեն սովորաբար մատուցվում է բաթաթի, տապակած եգիպտացորենի կամ կասավայի հետ, Էկվադորում՝ բրնձով կամ բանանի չիպսերով կամ պոպկորնով։ Որպես առանձին ուտեստ «վագրի կաթ» անվանումով մատուցվում է նաև սևիչե մարինադ, որն ունի աֆրոդիզիակի հատկություն։

2013 թվականին Պերուի մայրաքաղաք Լիմայում բացվել է  սևիչեի հուշարձան.

## Ծանոթագրություններ

## Գրականություն
* *Похлёбкин В. В.* Себиче // Кулинарный словарь. — М.: Издательство «Э», 2015. — С. 321—322. — 456 с. — 4000 экз. — .
* *Charles Sinclair.* seviche // Dictionary of Food: International Food and Cooking Terms from A to Z. — Second Edition. — London: A & C Black, 2004. — P. 119. — 632 p. — .

Կատեգորիա:Մեքսիկական խոհանոց
Անհիմն հարստացում

**Անհիմն հարստացում**, առանց օրենքով, այլ իրավական ակտով կամ գործարքով սահմանված հիմքերի ուրիշ անձի հաշվին գույք ձեռք բերելը կամ խնայելը։ Քաղաքացիական իրավունքում համընդհանուր տարածում ունի այն մոտեցումը, որ անհիմն հարստացման արդյունքում անարդարացիորեն գույք ձեռք բերած կամ խնայած անձը պարտավոր է տուժողին վերադարձնել անհիմն ձեռքբերված գույքը ՝ բացառությամբ առանձին դեպքերի։ Այս ինստիտուտը նպաստում է քաղաքացիական շրջանառության մասնակիցների գույքային իրավունքների պաշտպանությանը, քանի որ ոչ ոք չպետք է հարստանա մեկ ուրիշի հաշվին, առանց դրա համար իրավական հիմքի։

Անհիմն հարստացման հետևանքով ծագող պարտավորությունները դելիկտային (վնասի պատճառման հետևանքով ծագող) պարտավորությունների հետ միասին կազմում են «արտապայմանագրային պարտավորություններ» կատեգորիան։ Անհիմն հարստացման հետևանքով ծագող պարտավորությունները ձևակերպվել են դեռևս հռոմեական մասնավոր իրավունքում՝ սահմանվելով, որ *«ոչ ոք չպետք է օգուտ քաղի մեկ ուրիշի հաշվին»* (*nemo locupletari potest aliena iactura*):

Անհիմն հարստացման հետևանքով ծագած պարտավորական հարաբերությունների մասնակից (պարտատեր և պարտապան) կարող են լինել քաղաքացիական իրավունքի բոլոր սուբյեկտները՝ քաղաքացիները, իրավաբանական անձինք, համայնքը և պետությունը։ Միևնույն ժամանակ հարկ է նկատել, որ պարտավորության առարկա կարող է լինել միայն գույքը՝ լայն իմաստային մեկնաբանությամբ, այդ թվում՝ իրերը, գույքային իրավունքները և քաղաքացիական իրավունքով պաշտպանվող այլ նյութական բարիքներ։

## Ծանոթագրություններ

Կատեգորիա:Քաղաքացիական իրավունք
Կատեգորիա:Իրավական դոկտրիններ և սկզբունքներ
Ռոժեր Իբանյես

**Ռոժեր Իբանյես դա Սիլվա** (, ), առավել հայտնի որպես **Ռոժեր Իբանյես**, բրազիլացի պրոֆեսիոնալ ֆուտբոլիստ։ Իտալական Ռոմա ֆուտբոլային ակումբի կենտրոնական պաշտպան։

## Ակումբային կարիերա
### Ռոմա
2020 թվականի հունվարի 20-ին Իբանյեսը վարձավճարով տեղափոխվեց Ռոմա և եթե որոշակի պայմաններ կատարվեին, նրա հիմանական պայմանագիրը կակտիվանար, որի արժեքը կազմում էր 8 միլիոն եվրոյի դիմաց և 4․5 տարի ժամանակով։ Մեկ ու կես մրցաշրջանի արդյունքում Իբանյեսը ոչ միայն կատարեց բոլոր պայմանները, այլ նաև իտալական Սերիա A-ում անցկացրեց 39 հանդիպում։ 2021 թվականի մարտի 4-ին Իբանյեսը Ռոմայի հետ կնքեց նոր պայմանագիր նախատեսված մինչև 2025 թվականի հունիս։

## Կարիերայի վիճակագրություն
2022 թվականի օգոստոսի 30-ի դրությամբ

## Նվաճումներ
### Ակումբային
**Ռոմա**
* ՈՒԵՖԱ Կոնֆերենցիաների Լիգա․ 2021–22

## Ծանոթագրություններ

Կատեգորիա:Ատալանտայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլումինենսեի ֆուտբոլիստներ
Notion (ծրագիր)

**Notion**, հավելված, որը ներկայացնում է այնպիսի ծառայություններ ինչպիսիք են՝ տվյալների բազա, կանբան, վիքի, օրացույց և հիշեցումներ։ Օգտագերը կարող է օգտագործել այս ծառայությունները նշումներ սեղծելու, տվյալների հետ աշխատելու, նախագծերի կառավարման և այլնի համար։ Այս համակարգերը կարող է օգտագործվել առանձին կամ միասին այլ ծրագրերի հետ։

## Պատմություն
Notion Labs Inc-ը սթարթափ է Սան Ֆրանցիոյից, որը ստեղծվել է 2016 թվականին։ Սակայն հիմնադիրներ հրաժարվեցին հանդիպել վենչուրային կապիտալիսների հետ։

2016 թվականի մարտին թողարկվեց վեբ-տարբերակը և OS X-ի օպերացիոն համակարգի համար նախատեսված հավելվածը, իսկ արդեն 2017 թվականի մայիսին թողարկվեց Microsoft Windows-ի համար նախատեսված տարբերակը, 2017 թվականի հունիսին iOS տարբերակը։

2018 թվականի մարտին ծրագրային ապահովումը ստացավ 2․0 տարբերակի թարմացումը, ինչպես նաև «Product Hunt» գնահատականը, որպես ամսվա լավագույն ապրանքան և հրապարակվեց The Wall Street Journal-ում։ Այդ ժամանակ ընկերությունը ուներ 10-ից քիչ աշխատակից։

2018 թվականի հունիսին թողարկվեց Android օպերացիոն համակարգի համար նախատեսված տարբերակը։ 2019 թվականի սեպտեմբերին ընկերությունը հայտարարեց, որ ծրագրին ունի ավելի քան միլլիոն օգտատեր։ 2020 թվականի ապրիլի ընկերությունը, ունենալով 4 միլլիոն օգտատեր, կարողացավ ներգրավել 50 միլլոն դոլար ներդրում։

2021 թվականի սեպտեմբերի 7-ին Notion-ը ձեռք բերեց Automate.io սթարթափը։ Նույն տարվա հոկտեմբերին նոր ֆինանսավորման փուլի շնորհիվ Notion-ը ստացավ 275 միլլիոն դոլլարի ներդրում։ Notion-ի ներդրումները գնահատվեցին 10 միլլիարդ դոլար, իսկ ընդհանուր քանակով այդ պահին ծրագիրն ուներ 20 միլլիոն օգտատեր։

## Ծրագրային ապահովում
Notion համարվում է միասնական պլատֆորմ, որը պարունակում է Markdown նշումների համակարգը, իր մեջ ներառելով՝ կանբան տախտակներ, առաջադրանքներ, վիքիներ և տվյալներ բազա։ Ընկերությունը իրենց հավելվածը համարում են միակ աշխատանքային տիրույթը՝ նշումներ կատարելու, տվյալների կառավարման, ինչպես նաև նախագծերի կառավարման համար։ Ծրագրային ապահովումը համարվում է գործիք ֆայլերի կառավարման համար, որը առաջարկում է միակ աշխատանքային տիրույթը, որը օգտատերերին թույլ է տալիս մեկնաբանել նախագծերը, մասնակցել քննարկումներ և ստանալ ակնարկներ այլ օգտատերերից։ Բացի այն, որ հավելվածը համարվում է կրոսսպլատֆորմային, նրան կարելի է հասանելիություն ստանալ նաև վեբ կայքի միջոցով։

Ընկերության գործիքները օգտատերերին թույլ են տալիս պլանավորել իրենց առաջադրանքները, ղեկավարել ֆայլեր, պահպանել փաստաթղթեր, և տեղադրել հիշեցումներ օրվա հետ կապված, օգնելով օգտատերերին կազմակերպել իրենց աշխատանքը։

## Ծանոթագրություններ

Կատեգորիա:Ծրագրային ապահովում այբբենական կարգով
Կատեգորիա:Պլանավորում
Կատեգորիա:Տվյալների բազաներ
Կատեգորիա:Տվյալների կառավարում
Կատեգորիա:Արհեստական բանականության հավելվածներ
Սուրբ Սարգիս եկեղեցի (Ոսկեպար)

**Սուրբ Սարգիս եկեղեցի**, Հայ առաքելական եկեղեցի Հայաստանի Տավուշի մարզի Ոսկեպար գյուղի հյուսիս-արևելքում։ Հիմնադրվել է 1999 թվականին։ Եկեղեցու հոգևոր առաջնորդ՝ Տեր Սմբատ քահանա Աբրահամյան։

## Պատմություն
ձախից|մինի|217x217փքս|Սուրբ Սարգիս եկեղեցու խաչքար
1999 թվականին Սարգիս Պապյանի ներդրման շնորհիվ Ոսկեպար գյուղում հիմնադրվում է Սուրբ Սարգիս եկեղեցին։ 2013 թվականի հունիսի 7-ին պաշտպանության նախարար՝ Սեյրան Օհանյանը այցելել է Տավուշի մարզի սահմանագոտին և եկեղեցու հարևանությամբ գտնվող տաղավարում նախարարը մամլո ասուլիս է տվել։ 2014 թվականին հարցազրույցի ընթացքում եկեղեցին հիշատակում է հայ գրող` Աշխեն Աբազյանը։ 2015 թվականի դեկտեմբորին Տավուշի հոգևեր առաջնորդ` Տեր Բագրատ եպիսկոպոս Գալաստանյանն այցելել է եկեղեցին։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Հայաստանի հուշարձաններ այբբենական կարգով
Google Fit

**Google Fit**, պլատֆորմ, որը նախատեսված օգտատիրոջ առողջության վիճակին հետևելու համար։ Մշակվել է Google ընկերության կողմից Android, Wear OS և iOS օպերացիոն համակարգերի համար։ Սա API-ի միակ հավաքածուն է, որը հավաքագրում է տվյալների մի քանի հավելվածներից մի սարքի մեջ։ Google Fit օգտագործում է օգտատիրոջ ակտիվության թրեքերները կամ բջջային սարքերը ֆիզիկական վարժությունների գրանցման համար, համեմատում դրանք ֆինտես նպատակների հետ, որպեսզի ապահովի տեղեկություն օգտատիրոջ ֆիզիկական վիճակի մասին։

## Պատմութույն
Google Fit-ը ներկայացվել է 2014 թվականի հուլիսի 25-ին Google I/O-ի ժամանակ։ Ծրագրավորողների համար նախատեսված տարբերակը թողարկվեց 2014 թվականի օգոստոսի 7-ին։ Իսկ հանրությանը Google Fit-ը հասանելի դարձավ նույն թվականի հոկտեմբերի 28-ին։

2018 թվականի օգոստոսին Google հայտարարեց փոփոխությունների մասին Android Fit տարբերակում, որը ավելացրել էր ֆիզիկական ակտիվության նպատակներ հիմնվելով Առողջապահության համաշխարհային կազմակերպության խորհուրդների վրա։ Թարմացումները նախատեսված էին, Google Fit-ում այլ գործունեությունների ցուցադրման համար, օրինակ՝ քայլքի համար, օգտատիրոջը մարզվելու մասին հիշեցնելու համար։

2019 թվականի ապրիլին Google ընկերությունը ներկայացրեց Google Fit-ի տարբերակը նախատեսված iOS օպերացիոն համակարգի համար։ Google Fit-ը iOS տարբերակի համար օգտոգործում էր Apple Health, Nike Run Club, Headspace կամ այլ միացված սարք, ինչպիսին են օրինակ՝ Apple Watch կամ Waer OS օպերացիոն համակարգով աշխատող խելացի ժամացույցներ, որոնք միացված է սարքին։

## Ծանոթագրություններ

Կատեգորիա:Առողջություն
Կատեգորիա:Ծրագրային ապահովում այբբենական կարգով
Կատեգորիա:Ֆիզկուլտուրա
Ջեսահ (արձակագիր)

**Ջեսահ** (Գևորգ Արթուրի Սահակյան ) արդի հայ արձակագիր։

## Կենսագրություն
Ծնվել է 1991 թվականին քաղաք Երևանում, ուսանել է Երևանի պետական համալսարանի Արևելագիտության ֆակուլտետում՝ ստանալով բանասիրական գիտությունների թեկնածուի աստիճան (արտասահմանյան գրականության խորհրդի կողմից), Հայ-ամերիկյան համալսարանում (Քաղաքագիտություն և միջազգային հարաբերություններ), ինչպես նաև Լոնդոնի տնտեսագիտության և քաղաքական գիտությունների դպրոցի (LSE) Սոցիոլոգիայի ֆակուլտետում, որտեղ ունեցած փորձառության մոտիվներով էլ հեղինակել է «Անանկենդան» վեպը։ Վերջինս «XXI. արդի հայ արձակ» մատենաշարով 2020 թվականին լույս է տեսել Անտարես հրատարակչության կողմից և 2021 թվականին արժանացել Ստեփան Ալաջաջյանի անվան մրցանակի։ Ջեսահի ստեղծագործությունները տպագրվել են նաև Գրանիշ, Գրեթերթ և Կայարան գրական հարթակներում։

## Հրապարակումներ
* Բարձր գրականություն Արքմենիկ Նիկողոսյանի հետ. Ջեսահ «Անանկենդան»
* «Հաջողության նոտա»․ Հետազոտող Գևորգ Սահակյանին գրական աշխարհում Ջեսահ են կոչում
* «Ինչքան էլ դատարկ դույլը իջեցնենք նույն աղբյուրի հորը՝ նույն ջուրն ենք ստանալու»
* Գրականագետ, խմբագիր Արքմենիկ Նիկողոսյանը և արձակագիր Գևորգ Սահակյանը (Ջեսահը) զրուցում են Գաբրիել Գարսիա Մարկեսի «Սերը խոլերայի ժամանակ» վեպի մասին։
* Ջեսահ | Իմ առումը
* Ջեսահ | Հատված անանուն վեպից
* Կամայա
* Անվերնագիր
* ՋԵՍԱՀ/ Ալ մո­նու­մենտ կամ մեծ մու­թը
* Անանկենդանության հարահոսում / ՋԵՍԱՀ
* Հատված անանուն վեպից / Ջեսահ

## Ծանոթագրություններ
Աբադանի շահրեստան

**Աբադանի շահրեստան** (), Իրանի Խուզեստան օստանի 20 շահրեստաններից (երկրամասերից) մեկը։ Վարչական կենտրոնը Աբադան քաղաքն է։ Շահրեստանը ներառում է՝ Կենտրոնական () և Արվանդկենար () բախշերը (շրջանները)։

## Պատմություն
### Նոր կորոնավիրուսի բռնկումը Աբադանի շահրեստանում (2020)

2020 թվականի մայիսի 11-ին Իրանը COVID-19-ի շրաջանակներում արգելափակում էր սահմանել Աբադանի շահրեստանում։ Շահրեստանի բոլոր խանութներն ու գրասենյակները, բացառությամբ հիմնական ծառայությունների, փակվել էին այս ժամանակահատվածում։ Իշխանությունները նաև փակել էին մուտքը դեպի Աբադան՝ Ահվազի և Բանդար-է Մահշահրի մուտքային կետերից։ Այս սահմանափակումների ժամկետը լրացել է մայիսի 25-ին։

## Բնակավայրեր
Շահրեստաննն ունի երեք քաղաք՝ Աբադան, Արվանդկենար և Չավիբդեհ։ Վարչական կենտրոնը Աբադան կղզում գտնվող Աբադան քաղաքն է։

## Բնակչություն
2006 թվականի մարդահամարի տվյալներով շրջանի բնակչությունը կազմում էր 27 5126 մարդ՝ 58870 ընտանիքում։

## Ծանոթագրություններ

## Արտաքին հղումներ
* 

Կատեգորիա:Խուզեստանի շահրեստաններ